En 18-årig mand bliver søndag fremstillet i grundlovsforhør ved Retten i Hjørring, efter at han natten til søndag overfaldt en taxachauffør på Dannebrogsgade i Aalborg. Det oplyser vagtchef Lau Larsen fra Nordjyllands Politi. - Den 18-årige var ikke kunde i taxaen, siger vagtchefen. Anholdt tæt på gerningsstedet Taxachaufføren blev tildelt knytnæveslag, men kom ikke alvorligt til skade. En patrulje fra Nordjyllands Politi anholdte klokken 02.40 den 18-årige mand tæt på gerningsstedet. Den mistænkte er sigtet for vold, og retten vil ved søndagens grundlovsforhør tage stilling til, om han skal varetægtsfængsles.

Opsummering:
En 18-årig mand fremstilles i grundlovsforhør, efter at han natten til søndag overfaldt en taxachauffør.